**Polgári Jog VI. gyakorlati órák – követelményrendszer**

A gyakorlati foglalkozásokon a részvétel kötelező. Akinek nappali tagozaton háromnál több távolléte van, az „Aláírás megtagadva” minősítést szerez, és vizsgára nem bocsátható. Nem csak a fizikai jelenlét az elvárás, hanem a rendszeres készülés, az aktív órai jelenlét is.

A gyakorlati órák anyaga igazodik a párhuzamos főelőadásokhoz: a tananyag a társasági jog, a cégeljárás, végelszámolás és a fizetésképtelenségi eljárások.

A szemináriumok tematikája a félév kötelező előadásainak tematikáját követi, a szemináriumvezető által meghatározott hangsúlyokkal. Az órákon az érintett tárgykörökkel kapcsolatos bírói jog (jogesetek) bemutatása, tárgyalása, illetve a témába illő jogesetek önálló és csoportos megoldása történik.

A kötelező szemináriumok egyéb követelményeit (dolgozatírás, azok gyakorisága) a szemináriumvezető oktató határozza meg.

Az órai munkához elengedhetetlenül szükséges a Ptk., a Ctv. és a Cstv. hatályos szövege.